EkBass/fiwiki-20250220-pages-articles huggingface dataset:
Metsatöll

Metsatöll on virolainen 1990-luvun lopulla perustettu metalliyhtye, jonka musiikissa on vaikutteita muun muassa virolaisesta kansanmusiikista. Yhtyeen nimen metsatöll alkuperä on virolainen kiertoilmaus sudelle, jolla on keskeinen rooli virolaisessa kansanperinteessä. Yhtyeen perustamisen aikaan Viron metalliskene oli alkutekijöissään, ja yhtye on toiminut edelläkävijänä maansa metallimusiikille. Sen ensimmäinen demoäänite Terast mis hangund me hinge julkaistiin vuonna 1999. Syksyllä 2000 Metsatöll äänitti cover-version Judas Priestin kappaleesta ”Take On All The World”. Metsatöllun albumi, Hiiekoda, ilmestyi 11. joulukuuta 2004. Marraskuussa 2005 ilmestyi uudelleenäänitys ensimmäisestä levystä Terast mis hangund me hinge 10218. Yhtyeen kolmas albumi Iivakivi ilmestyi vuonna 2008, jonka jälkeen Metsatöll siirtyi virolaiselta Nailboard Recordsilta suomalaiselle Spinefarm Recordsille. Yhtye julkaisi parissa vuodessa levyt Äio (2010) ja Ulg (2011). Kuudes albumi Karjajuht ilmeistyi vuonna 2013. Joulukuussa 2017 yhtye tiedotti rumpali Marko Atson lähdöstä ja uudeksi rumpaliksi valittiin Tõnis Noevere. Yhtyeen seitsemäs albumi Katk Kutsariks julkaistiin helmikuussa vuonna 2019. Metsatöllin musiikki on lähinnä folk metalia. Viron muinaisuskolla ja muilla pakanallisilla perinteillä on ollut tärkeä rooli Metsatöllulle. Yhtyeen metalli on suoraviivaista riffittelyä, jonka tempo pysyy maltillisena ja jossa sanoitukset ja melodiat ovat pääosassa. Lokulaudan, torupillin, ängipillin ja haisutrummun kaltaiset soittimet nousevat paikoin lähes tasaveroiseen asemaan sähkökitaroiden ja rumpujen kanssa. Yhtyeen sanoitukset ammentavat innoitustaan voimakkaasti Viron historiasta ja kansanperinteestä. Keskeisiä teemoja ovat muun muassa virolainen muinaisusko ja taistelu ulkopuolisia valloittajia vastaan. Yhtye esiintyi Suomessa vuosien 2010, 2012 ja 2014 Kivenlahti Rock -festivaaleilla Espoossa, Vuoden 2006 ja 2012 Tuska Open Air Metal Festival -festivaaleilla, Kuopio Rockcockissa vuosina 2007 ja 2010 sekä Lappeenrannan Rakuuna Rockissa vuonna 2014. Metsätöll on esiintynyt myös Ensiferum-yhtyeen lämmittelijänä muutamia kertoja. == Jäsenet == * Markus Teeäär – päälaulu, kitara * Raivo Piirsalu – laulu, basso * Tõnis Noevere – laulu, rummut * Lauri Õunapuu – laulu, kitara, säkkipilli, kanteleet, pillit, muut kansanmusiikkisoittimet. == Diskografia == ;Studioalbumit * * * * * * * ;Kokoelma-albumit * EP:t * ;Livealbumit * * ;Split-albumit * ;Demot * ;Singlet * * * * * * * * * ;Videot * * * == Lähteet == == Aiheesta muualla == *Virallinen sivusto * * Luokka:Folk metal -yhtyeet Luokka:Virolaiset metalliyhtyeet
Koristelu (musiikki)

Koristelu tarkoittaa musiikissa nuottien lisäilyllä tai rytmin muuntelulla tapahtuvaa melodian kaunistelua.ornamentation, Encyclopaedia Britannica ==Lähteet== == Aiheesta muualla == Luokka:Nuottikirjoitus Luokka:Musiikkitermit Luokka:Ornamentit Luokka:Musiikin teoria
Marc-Antoine Charpentier

Marc-Antoine Charpentier (1643 Pariisi – 24. helmikuuta 1704 Pariisi) oli ranskalainen barokin aikakauden säveltäjä. Hän syntyi Pariisissa tai sen lähellä ja opiskeli Roomassa Giacomo Carissimin johdolla. Charpentier sävelsi muun muassa oratorioita, messuja ja oopperoita. Charpentierin sävellyksiin viitataan usein H-numerolla Hugh Wiley Hitchcockin vuonna 1982 julkaiseman luettelon Les Œuvres de Marc-Antoine Charpentier: Catalogue raisonné mukaan. Charpentier'n Te Deumin preludi on käytössä Euroopan televisio- ja radioliiton tunnussävelenä, joka soitetaan muun muassa Eurovision laulukilpailujen alkunumerona. == Sävellyksiä == === Oopperat === *Les Amours d'Acis et Galatée (1678) *Les arts florissants (H. 487, 1685) *La Descente d'Orphée aux Enfers (1686–1687) *Le Jugement de Pâris (1690) *Philomele (1690) *Médée (1693) === Baletit === *Polyeucte (1679) ===Kirkkomusiikki=== *Messe de Minuit pour Noël (H. 9, n. 1690) *Missa Assumpta est Maria (H. 11, 1698–1702) *Te Deum (H. 146, n. 1690) *Dixit Dominus (H. 204) == Aiheesta muualla == *Vapaasti käytettävissä olevia Charpentierin partituureja Mutopia Project Charpentier, Marc-Antoine Charpentier, Marc-Antoine Charpentier, Marc-Antoine Charpentier, Marc-Antoine
Räkätauti

Räkätauti, rotsiFacta 2001 s. 189 () on tartuntatauti, jota esiintyy lähinnä hevosella, muulilla ja aasilla. Se voi tarttua myös muihin eläimiin kuten koiraan, kissaan ja vuoheen. Sen aiheuttaa Burkholderia mallei -bakteeri, joka tarttuu yleensä saastuneen ravinnon tai veden kautta. Räkätaudin oireita ovat kyhmymäisten muutoksien muodostuminen keuhkoihin ja verenvuoto ylähengitysteiden limakalvoilta. Akuutti muoto ilmenee yskänä, kuumeena ja yleensä vain toisesta sieraimesta erittyvänä räkänä. Ainakin jos tautia ei hoideta, seuraa verenmyrkytys ja muutamassa päivässä kuolema. Kroonisessa muodossa kehittyy turpaan ja ihon alle kyhmyjä. Joissakin tapauksissa nämä vuotavat verta. Kuolinkamppailu voi kestää kuukausia. Eloonjääneet jäävät taudin kantajiksi. Räkätautia esiintyy endeemisenä Afrikassa, Aasiassa ja Lähi-idässä sekä Keski- ja Etelä-Amerikassa. Se on saatu hävitetyksi Pohjois- Amerikasta, Australiasta ja suurimmasta osasta Eurooppaa valvonnalla, tuontirajoituksilla ja tartunnan saaneiden eläinten hävittämisellä. Suomessa räkätauti esiintyy harvinaisena, ja siitä on ilmoitusvelvollisuus. Räkätauti voi tarttua myös ihmiseen, minkä takia se luokitellaan zoonoosiksi. Tartunta tapahtuu suorassa kontaktissa sairaaseen eläimeen vahingoittuneen ihon, nenän tai suun limakalvon taikka hengityksen kautta. Koska ihmisellä taudin aiheuttama kuolleisuus on suuri ja taudin puhkeamiseen riittää vähäinen määrä mikrobeja, räkätautia pidetään mahdollisena aseena bioterrorismissa, kuten myös melioidoosia, jonka aiheuttaa Burkholderia malleille läheistä sukua oleva Burkholderia pseudomallei. ==Lähteet== == Aiheesta muualla == https://www.evira.fi/elaimet/elainten-terveys-ja- elaintaudit/elaintaudit/hevoset/rakatauti/ Luokka:Hevosten bakteeritaudit Luokka:Zoonoosit
Agrigento

Agrigento (sisiliaksi Girgenti, entinen virallinen nimi) on kaupunki Sisilian saaren lounaisrannikolla Italiassa. Se on Agrigenton maakunnan pääkaupunki. Kaupungissa on arviolta 59 770 asukasta (vuonna 2015) ja sen pinta-ala on 244,57 neliökilometriä. == Maantiede == Agrigento sijaitsee Sisilian lounaisrannikolla. Se on rakennettu kukkuloille lähelle Drago ja San Biagio -jokien risteyskohtaa. Kaupungin talous perustuu kaivosteollisuuteen, maanviljelyyn sekä turismiin. Agrigenton satamana toimii Porto Empedocle noin 15 kilometriä kaupungista lounaaseen. Se on Sisilian lounaisrannikon paras satamapaikka ja merkittävä kaivossatama. == Historia == === Antiikki === Antiikin Agrigento eli Akragas oli kreikkalainen doorilainen siirtokunta. Se perustettiin noin vuonna 582 eaa. Kaupunki kukoisti erityisesti arkaaisen kauden lopulla ja klassisen kauden alussa noin 550–406 eaa., ja sinne rakennettiin suurimmat doorilaista tyyliä edustaneet temppelit Kreikan ulkopuolella. Suurin temppeleistä oli Olympoksen Zeuksen temppeli, parhaiten puolestaan on säilynyt niin kutsuttu Concordian temppeli. Kaupungin tunnetuin asukas oli filosofi Empedokles. Roomalaisella kaudella kaupunki tunnettiin nimellä Agrigentum. Kaupungin tärkein arkeologinen alue tunnetaan nykyisin nimellä Valle dei Templi (”Temppelien laakso”). Se kuuluu Unescon maailmanperintöluetteloon vuodesta 1997. === Myöhempi historia === Agrigentum mainitaan Sisilian merkittävimpien kaupunkien joukossa niin pitkään kuin saari säilyi Itä-Roomalla eli Bysantin valtakunnalla, mutta suhteessa antiikin aikaan kaupunki taantui. Sen kaupunkiala muuttui huomattavasti pienemmäksi, ja temppelit hylättiin tai muutettiin kirkoiksi. Agrigentum oli ensimmäisiä kaupunkeja, jotka saraseenit valtasivat hyökättyään saarelle vuonna 825. Arabiaksi kaupunki tunnettiin nimimuodossa Kirkent tai Jirjent. Normannit valtasivat kaupungin saraseeneilta Roger Guiscardin johdolla vuonna 1087. Se on kehittynyt nykyiseksi Agrigenton kaupungiksi, joka on edelleen yksi saaren tärkeimmistä kaupungeista. Kaupunki tunnettiin vuoteen 1927 saakka virallisesti sisiliankielisessä nimimuodossa Girgenti, mikä oli muuntunut vanhasta nimestä keskiajalla. == Lähteet == == Aiheesta muualla == * Comune di Agrigento. Kaupungin verkkosivut. *
Organum

Organum (, työväline, soitin) on keskiajalla kehitetty polyfonisen musiikin tuottamiseen käytetty menetelmä. Varhaisin organumin muoto oli rinnakkainen organum, jossa alkuperäisen melodian eli pää-äänen rinnalla kulki organum-ääni yleensä siten, että äänien etäisyys toisistaan pysyi samana, tavallisesti kvinttinä. Molemmat äänet saatettiin myös kerrata oktaavia korkeammalta tai matalammalta rikkaamman soinnin aikaansaamiseksi. Tavaksi muodostui nimittää varsinaista päämelodiaan kuljettavaa ääntä tenoriksi (, ). Guido Arezzolainen esitti teoksessaan Micrologus (noin 1025) monimutkaisemman polyfonisen teorian. Sen mukaan olivat mahdollisia erilaiset vaihtoehdot toiselle äänelle, jonka kuoron kanssa laulava solisti saattoi esittää improvisatorisesti. Organum-ääni saatettiin myös säveltää valmiiksi ja kirjoittaa nuotteihin melodian kanssa. Ensimmäiset löydetyt nuottikäsikirjoitukset, jotka sisältävät myös organumin nuotitettuna, ovat 1000-luvun alkupuolelta. Silloin polyfonia oli kehittynyt esitystekniikasta sävellystekniikaksi. Käsikirjoituksissa alkaa ilmetä 1100-luvun lopulla uusi organumin tyylisuunta vapaa organum, jossa organum-ääni on muuttunut tenori-ääneen verrattuna vapaammaksi ja itsenäisemmäksi. Vapaassa organumissa organum-ääni sijaitsee yleensä tenorin yläpuolella ja tenori- ja organum-ääni saattavat joskus myös ohittaa toisensa. Kuten vanhassa organum-tyylissä, äänien väliset intervallit olivat kuitenkin aina keskiajalla puhtaina intervalleina pidettyjä kvartteja, kvinttejä tai oktaaveja. Vapaassa organumissa organumin esittivät pääasiassa solistit, jotka saattoivat improvisoida sen kuoron laulamaa tenoria vasten. Organumiksi sanotaan myös soittokonetta, erityisesti urkuja. ==Lähteet== Luokka:Musiikin teoria
Falsetti

Falsetti on korkea, sävyltään ohut ääni. Se on yksi ihmisen rekistereistä. Falsetilla voidaan puhua ja laulaa. Laulutekniikkana sitä käytetään tuottamaan yleensä korkeita ääniä. Joidenkin teorioiden mukaan falsettilaulussa vain äänihuulien kalvomaiset reunat värähtelevät kun tavallisessa laulussa värähtelyyn osallistuvat äänihuulet kokonaisuudessaan. "falsetto." The Concise Grove Dictionary of Music. Oxford University Press, Inc., 1994. Answers.com 14 Jun. 2010. http://www.answers.com/topic/falsetto Nuorilla miehillä falsetti on yleinen äänenmurroksen aikana, jolloin ääni usein särkyy hetkellisesti tavallista korkeammaksi. Taidemusiikissa falsettia on käytetty kauan ja termi tunnettiin jo 1500-luvun Italiassa. 1600-luvulla italialaisissa kuoroissa miehet lauloivat altto-osat falsetilla kun taas sopraano-osat esittivät kastraattilaulajat. Pohjois-Euroopassa falsettilaulajat ja poikasopraanot esiintyivät 1700-luvulle asti kunnes naiset saivat esiintyä protestanttisissa kirkoissa. Sekä miehet että naiset kykenevät laulamaan falsetilla. Falsetti kuitenkin tunnetaan miesten laulutekniikkana, sillä naiset kykenevät saavuttamaan korkeat sävelet myös ilman falsettia. Kontrasti miehen modaalirekisterin ja falsetin välillä on myös suurempi kuin naisilla. Puheessa falsettia voi esiintyä intonaation korkeimmissa kohdissa tai elävöityskeinona. Pohjois-Euroopassa miehet eivät juurikaan käytä falsettia, mutta Etelä- Euroopassa se on yleistä. Matkiessaan naisen puhetta mies käyttää usein falsettia.Laukkanen & Leino 1999, s. 47. Jodlaus on laulumuoto, jossa lauletaan pitkällä henkäisyllä, vaihdellen nopeasti ja jatkuvasti modaalirekisteristä falsettirekisteriin ja falsettirekisteristä modaalirekisteriin. Alton äänialassa, yleensä falsetilla, laulavaa miesääntä nimitetään kontratenoriksi. Nykyisin nämä korvaavat vanhoissa teoksissa usein kastraattilaulajan osan."countertenor." The Concise Grove Dictionary of Music. Oxford University Press, Inc., 1994. Answers.com 14 Jun. 2010. http://www.answers.com/topic/countertenor Populaarimusiikissa on ollut runsaasti falsettia käyttäviä laulajia. Usein falsettia on käytetty vain laulumelodian korkeimpien sävelten kohdalla eikä kokonaisvaltaisesti. Yleisimmin falsettia käytetään barbershop-musiikissa ja jodlauksessa. Jotkut metallilaulajat, kuten David Byron ja tanskalainen King Diamond, ovat kehittäneet laulutyyliä, jossa falsetilla on hyvin keskeinen osa. Australiasta kotoisin ollut The Bee Gees -yhtye ja Frankie Valli tunnetaan myös falsettilaulustaan. Isossa-Britanniassa yksi tunnetuimmista falsettiäänen käyttäjistä on Muse-yhtyeen laulaja Matthew Bellamy. Suomessa Mikko Alatalo ja Pasi Hyökki on tunnettu falsettiäänen käytöstään. ==Lähteet== Luokka:Äänialat Luokka:Musiikkitermit Luokka:Seulonnan keskeiset artikkelit
Tsalendžikhan piirikunta

Tsalendžikhan piirikunta () on piirikunta Samegrelo ja Zemo Svanetin hallintoalueella Georgian länsiosassa Abhasian rajalla. Piirikunnassa on noin 26 158 asukasta (2014) ja sen pinta-ala on 647 neliökilometriä. Sen keskus on Tsalendžikhan kaupunki. Tsalendžikhan kaupungissa on vuonna 2001 perustettu historiallis-etnografinen museo ja keskiaikainen Tsalendžikhan katedraali 1100–1300-luvuilta. == Lähteet == == Aiheesta muualla == Luokka:Georgian piirikunnat
Gardabanin piirikunta

Gardabanin piirikunta () on piirikunta Kvemo Kartlin hallintoalueella Georgiassa. Piirikunnassa on noin 116 400 asukasta (vuonna 2006) ja sen pinta- ala on 1 304 neliökilometriä. Piirikunnan asukkaista noin 53 prosenttia on georgialaisia ja 44 prosenttia azereita. Sen keskus on Gardabanin kaupunki. Gardabanin piirikunta rajautuu Tbilisin ja Rustavin kaupunkeihin, idässä Sagaredžon, pohjoisessa Mtskhetan, lännessä Tetri tsqaron ja Marneulin piirikuntiin sekä etelässä Azerbaidžaniin. Sen pohjoiset alueet ovat vuoristoisia, eteläiset taas alavampaa aluetta; Gardabanin korkeimmat vuoret ovat yli 1400 metriin kohoavat Sanišno ja Udzo. Mtkvari-joki virtaa piirikunnan halki. Gardabanin merkittävin teollisuudenala on energiantuotanto: vuonna 1963 rakennettu Gardabanin voimala on Etelä-Kaukasuksen suurin. Muita teollisuudenaloja ovat elintarvikkeiden ja rakennusaineiden tuotanto. Piirikunnan nähtävyyksiin kuuluvat Martkopin luostari 500-luvulta, Betanian luostari 1100-1200-luvuilta ja useat linnoitukset. == Lähteet == == Aiheesta muualla == Luokka:Georgian piirikunnat
Helmut Rellergerd

Helmut Rellergerd (s. 25. tammikuuta 1945 Dahle) on saksalainen kirjailija, joka on tullut tunnetuksi kirjailijanimellä Jason Dark. Tätä pseudonyymiä ovat tosin käyttäneet muutkin kirjailijat. Kirjailijan tuotantoon kuuluu mm. Jerry Cotton ja Yöjuttu -sarjat. Rellergerd muutti syntymäkaupungistaan Dortmundiin, missä hän vietti poikavuotensa ja kävi koulunsa. Hän kokeili lehtimiehen uraa, mutta päätyi lopulta vanhempiensa toiveitten mukaisesti laborantiksi. Työnsä ohella hän kuitenkin kirjoitti. Vuonna 1973 hän jätti lopullisesti laboratoriotyönsä ja antautui kirjailijanuralle. 1973 hän kirjoitti kustantaja Bastei-Verlagin kauhusarjaan Gespenster-Krimi aave-etsivä -tarinan Die Nacht des Hexers (suom. Noidan yö, Yöjuttu 7/1985), joka oli ensimmäinen John Sinclair -kertomus. 50. tarinan jälkeen John Sinclair sai oman nimikkolehtensä Geisterjäger John Sinclair vuonna 1978. Sarjan 1616. numero ilmestyi 30.06.2009. Rellergerd on kirjoittanut sarjan kaikki osat muutamaa alkuaikojen poikkeusta lukuun ottamatta. John Sinclair -sarjaa on julkaistu Suomessa nimellä Yöjuttu. Rellergerd on kertonut pitävänsä Dan Brownin romaaneista ja John Carpenterin elokuvista. == Lähteet == ==Aiheesta muualla== * Jason Darkin kotisivu * Jason Darkin haastattelu * Jason Darkin haastattelu * Helmut Rellergerdin radiohaastattelu (2006) Luokka:Saksalaiset kauhukirjailijat Luokka:Vuonna 1945 syntyneet Luokka:Elävät henkilöt
Locum tenens

Locum tenens (latinaa, suomeksi paikan pitäjä, sijan pitäjä, sijainen) on henkilö, joka väliaikaisesti täyttää ja suorittaa jonkun toisen virallisen henkilön tehtävät ja velvollisuudet. Hän toimii siis enemmänkin sijaisena kuin varahenkilönä. Käsite sivuaa termiä virkaa tekevä. Termiä käytetään muun muassa lääketieteessä, jossa poissa olevalla lääkärillä voi olla locum tenens hoitamassa poissa olevan potilaita, sekä teologiassa, jossa esimerkiksi joku piispoista saattaa hoitaa locum tenens toisen alueen piispan tehtäviä. Locum tenens sanana on samaa alkuperää kuin sotilastermi luutnantti. Luokka:Ammatit
Jännityslukemisto

Jännityslukemisto oli suomalainen lukemisto, joka ilmestyi vuosien 1935–1965 aikana. Lehti alkoi ilmestyä vuonna 1935 Ilmarisen kustantamana. Vuonna 1958 sen nimi vaihtui muotoon Jännityslukemisto-Seikkailukertomuksia, kun siihen yhdistettiin Ilmarisen lehti Seikkailukertomuksia (1936–1957). Vuonna 1963 lehden nimi kääntyi toisin päin muotoon Seikkailukertomuksia jännityslukemisto. Lehti lopetettiin vuonna 1965. Lehdessä julkaistiin sekä käännöstarinoita että suomalaisten (Marton Taiga, Matti Hälli, Outsider) kirjoittamia tarinoita. Lehdessä oli myös sarjakuvia, kuten Pantterityttö ja Iskevä Salama (Flash Gordon). Rautatiekirjakaupan irtonumeromyynnissä Jännityslukemisto oli kaikista lehdistä vuonna 1943 sijalla 19, vuonna 1953 sijalla 10 ja vuonna 1963 (nimellä Seikkailukertomuksia) sijalla 52. ==Katso myös== * Viikonloppu * Yllätyslukemisto ==Lähteet== Luokka:Suomalaiset lukemistolehdet
Luettelo suomalaisista tähtitaivaan kohteiden nimityksistä

Tämä on luettelo suomalaisista tähtitaivaan kohteiden nimityksistä. Nimitykset eivät ole kansainvälisiä, vaan ovat alkuperältään suomalaisia. Osan näistä tunsi jo kansantietous. Suurimmalla osalla tähtikuvioista on suomalainen nimi, tosin suuri osa näistä on uudehkoja käännöksiä. ==Tähdet== * Kalevan tähti (Sirius) * Pohjantähti eli Pohjannaula ==Planeetat== * Kointähti (Venus) * Aamutähti (Venus) * Iltatähti (Venus) ==Tähtikuviot== ===Kansanperinteen tuntemat=== * Otava * Pieni Otava (Pieni karhu) * Väinämöisen viikate, Väinämöisen vyö, Kalevan miekka (Orionin kolme keskeistä tähteä) * Seulaset, Väinämöiset eli Väinämöisen virsut ===Standardisoidut tähdistöt=== Katso: tähdistö ==Muut== *Linnunrata *Kuu *Aurinko, päivyt eli päivänkehrä Tähtitaivaan kohteiden nimitykset Tähtitaivaan kohteiden nimitykset
Bielefeld

Bielefeld on kaupunki Nordrhein-Westfalenin osavaltion itäosissa Saksassa Teutoburgin metsän reunalla. Vuoden 2022 lopussa siellä oli 338 332 asukasta. Bielefeld muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Bielefeld on Westfalenin itäosan voimakas kulttuuri- ja talouskeskus. Se on myös merkittävä yliopisto- ja kongressikaupunki. Ensimmäiset kirjalliset maininnat kaupungista ovat 1000-luvun ensimmäiseltä vuosisadalta. Se sai kaupunkioikeudet ilmeisesti vuonna 1214. 1300-luvulla se liittyi Hansaliittoon. Vuonna 1647 se siirtyi Brandenburgin alaiseksi. Kaupunki vaurioitui toisessa maailmansodassa pahoin, mutta tuhoutuneet osat on rakennettu uudelleen. Kaupungissa on perinteisesti tuotettu pellavaa. Saksan ensimmäiset mekaaniset pellavankehruukoneet tulivat sinne vuonna 1851. Kaupunki kasvoi kuntaliitosten avulla 1973. Sen jälkeen rakennettu metro on parantanut liikenneyhteyksiä. Bielefeldillä on seitsemän ystävyyskaupunkia: * Rochdale, Yhdistynyt kuningaskunta * Enniskillen, Yhdistynyt kuningaskunta * Concarneau, Ranska * Nahariya, Israel * Novgorod, Venäjä * Rzeszów, Puola * Estelí, Nicaragua == Lähteet == == Aiheesta muualla == *Kaupungin verkkosivut Luokka:Detmoldin hallintopiiri Luokka:Nordrhein- Westfalenin kunnat Luokka:Saksan kaupungit
Teutoburgin metsä

thumb|right|Näkymä Teutoburgin metsään Teutoburgin metsä () on metsäinen kukkula-alue Saksassa Ala-Saksin ja Nordrhein-Westfalenin osavaltioissa. Teutoburgin metsä on kuuluisa Teutoburgin taistelusta, joka käytiin vuonna 9 jaa. germaaniheimojen ja roomalaisten välillä. 1800-luvun historiantutkijat paikansivat taistelun tälle alueelle, ja aluetta ryhdyttiin kutsumaan antiikin lähteistä tunnetulla nimellä Teutoburgin metsä. Nykyisin kuitenkin pidetään lähes varmana, että paikannus oli väärä. Wells, Peter S.: Teutoburg. Slaget som stoppade Rom. Tukholma 2004. Teutoburgin metsä on keskisen Euroopan ylänköjen pohjoinen jatke, joka rajoittuu idässä Weser-joelle, pohjoisessa Osnabrückin kaupunkiin ja kaakossa Paderborniin. Sen jakaa laakso, jossa Bielefeldin kaupunki sijaitsee, pohjoiseen ja eteläiseen Teutoburgin metsään. Eteläisen metsän korkein kohta on Velmerstot (468 m) ja pohjoisen Dörenberg (331 m). Ems-joen alkulähde sijaitsee eteläisessä Teutoburgin metsässä. == Historia == thumb|Arminiuksen monumentti () Teutoburgin metsässä. Tacituksen kuvauksen mukaan vuoden 9 jaa. taistelu, jossa yhdistyneet germaaniheimot tuhosivat kolme roomalaista legioonaa, käytiin Teutoburgin metsässä. Käsitteen uskottiin pitkään tarkoittavan tämän artikkelin käsittelemää aluetta. 1800-luvulla taistelu otettiin saksalaisen nationalismin symboliksi. Vuonna 1875 germaanien johtajalle Arminiukselle (Hermannille) pystytettiin metsään monumentti Detmoldin kaupungin lähelle paikkaan, jota silloisten teorioiden mukaan pidettiin taistelun todennäköisimpänä tapahtumapaikkana. Vasta tämän jälkeen nimitys Teutoburgin metsä alkoi vakiintua alueen yleiseksi nimitykseksi. Taistelun tarkka sijaintipaikka löytyi kuitenkin 1980-luvulla arkeologisten tutkimusten jälkeen Kalkriesen seudulta Osnabrückin läheltä, lähes sadan kilometrin päässä Teutoburgin metsästä. Tämä tekee alueen nimestä historiallisesti katsoen virheellisen. == Lähteet == == Aiheesta muualla == Luokka:Saksan metsät Luokka:Nordrhein-Westfalenin maantiede Luokka:Ala-Saksi
Familiar to Millions

Familiar To Millions on brittiläisen rock-yhtye Oasiksen konserttitallennealbumi, joka julkaistiin 13. marraskuuta 2000. Se on taltiointi konsertista, joka pidettiin 21. heinäkuuta 2000 Lontoon Wembley- stadionilla. Albumi on saatavana tupla-CD-, CD-, DVD- ja VHS-versioina. DVD:llä on mukana dokumentti show'n rakentamisesta ja valmistelusta, ohjauksen seurausta, yleisön kommentteja ja katsomotunnelmia sekä Gallagherin veljesten haastattelut. Albumia on myyty maailmanlaajuisesti noin 1,5 miljoonaa kappaletta ja parhaimmillaan se nousi Ison-Britannian albumilistan sijalle 5, joka on todella korkea sijoitus livealbumille. Albumin kannen on suunnitellut kansitaiteilija Simon Halfon. ==Kappaleet== Kaikki kappaleet on kirjoittanut Noel Gallagher, ellei toisin mainita. ===CD1=== # Fuckin' In The Bushes (intronauha) - 3:02 # Go Let It Out - 5:29 # Who Feels Love? - 6:02 # Supersonic - 4:31 # Shakermaker - 5:13 # Acquiesce - 4:17 # Step Out (Crosby/Gallagher/Moy/Wonder) - 3:52 # Gas Panic! - 8:15 # Roll With It - 4:43 # Stand by Me - 5:48 ===CD2=== # Wonderwall - 4:43 # Cigarettes & Alcohol - 6:55 # Don't Look Back In Anger - 5:27 # Live Forever - 5:07 # Hey Hey, My My (Young) - 3:45 # Champagne Supernova - 6:36 # Rock 'n' Roll Star - 7:23 # Helter Skelter (Lennon/McCartney) - 6:30 Helter Skelter on äänitetty 16. huhtikuuta 2000 Riverside Theatressa, Milwaukeessa Wisconsinissa Yhdysvalloissa. (Vain CD-julkaisuissa.) ==Katso myös== * Familiar to Millions DVD Luokka:Vuoden 2000 konserttitallenteet Luokka:Oasiksen albumit
Refluksitauti

Ruokatorven refluksitauti on sairaus, jossa mahalaukun hapan sisältö virtaa väärään suuntaan eli ruokatorveen ja aiheuttaa närästysoireen ja joskus myös ruokatorven tulehduksen eli esofagiitin. Refluksitauti on krooninen sairaus, joka huonontaa siitä kärsivän elämänlaatua. Lapsilla refluksitaudin oireet voivat poiketa aikuisten oireista, ja heidän sairautensa saattaa olla vaikeampi tunnistaa. Barrettin ruokatorvi kehittyy 6–14 %:lle refluksitautia sairastavista henkilöistä. Barrettin ruokatorvesta jo kärsivien potilaiden elinikäinen sairastumisvaara syöpään on suunnilleen 0,5 %/vuosi.Refluksitaudin komplikaatiot – Barrettin ruokatorviMarkku Voutilainen, Martti Färkkilä ja Pentti Sipponen: Barrettin ruokatorvi ja mahansuun tulehdus. Duodecim 2000; 116, s. 1899–1905 == Hoito == Närästyksen voi poistaa välittömästi nauttimalla vatsan happamuuden neutraloivaa ainetta, esimerkiksi kalsiumin ja magnesiumin karbonaattisuoloja sisältävää lääkettä. Pidempiaikaisia vaikutuksia saa lääkkeillä, jotka hillitsevät mahalaukun parietaalisolujen haponmuodostusta, kuten ranitidiinilla. Refluksitautia epäiltäessä voidaan tehdä gastroskopia eli mahalaukuntähystys. Siinä nähdään ruokatorven, mahalaukun ja ohutsuolen alkuosan limakalvojen tila. Refluksitaudin hoidossa voidaan vaikeassa tapauksessa käyttää leikkausta. == Lähteet == == Aiheesta muualla == * http://www.hus.fi/default.asp?path=1,32,818,1733,1992,1952 Luokka:Ruoansulatuselinten sairaudet Luokka:Seulonnan keskeiset artikkelit
Gurdžaanin piirikunta

Gurdžaanin piirikunta () on piirikunta Kakhetin hallintoalueella Georgiassa. Piirikunnassa on noin 54 337 asukasta (vuonna 2014) ja sen pinta-ala on 846 neliökilometriä. Piirikunnan keskuksena toimii Gurdžaanin kaupunki. Gurdžaani kuuluu Georgian viininviljelyalueeseen. Piirikunnan merkittävimpiin nähtävyyksiin kuuluu Qvelatsmindan 700-luvulla rakennettu, Georgian ainoa kaksikupolinen kirkko. == Lähteet == == Aiheesta muualla == Luokka:Georgian piirikunnat
Karelin piirikunta

Karelin piirikunta () on piirikunta Šida Kartlin hallintoalueella Georgiassa. Piirikunnassa asuu noin 40 700 asukasta (vuonna 2021) ja sen pinta-ala on 687,9 neliökilometriä. Piirikunnan keskus on Karelin kaupunki. Osa piirikunnasta sijaitsee itsenäiseksi julistautuneen Etelä-Ossetian alueella. Kareli sijaitsee Mtkvari-joen ja Tbilisin–Batumin rautatien varrella. Piirikunnan merkittävimpiin monumentteihin kuuluu Qintsvisin luostari, joka on tunnettu 1100–1200-luvuilla rakennetun Pyhän Nikolaoksen kirkon huomattavasta seinämaalauksesta. == Lähteet == == Aiheesta muualla == Luokka:Georgian piirikunnat Luokka:Šida Kartli
Colin Chapman

Anthony Bruce Colin Chapman (9. toukokuuta 1928 Richmond upon Thames, Lontoo – 16. joulukuuta 1982 Ketteringham Hall, Norfolk) oli brittiläinen insinööri, joka tunnetaan erityisesti Lotus-urheiluautoja valmistavan yrityksen perustajana ja Formula 1-autourheilun kehittäjänä. Formulapiireissä Chapman tunnetaankin keksijänä, sillä hän kehitti autoihin monta parannusta joista suuri osa on yhäkin käytössä. Hän kehitti muun muassa ensimmäisen itsekantavaa monokokkirakennetta käyttävän sekä ensimmäisen Formula 1 -auton, jossa moottori on osa kantavaa rakennetta. Chapman oli myös kehittämässä muiden suunnittelijoiden kanssa maavaikutusta käyttävää avorenkaista autoa, jossa vaikutus imi autoa tien pintaan. Lontoossa syntynyt Chapman opiskeli rakennetekniikkaa yliopistossa. Opintojensa jälkeen Chapman työskenteli hetken aikaa Yhdistyneen kuningaskunnan ilmavoimissa. Chapmanin ja John Cooperin kehittelemät ensimmäiset monokokkirunkoiset Formula 1 -autot olivat aikanaan vallankumouksellisia. Vaikka nämä autot olivat merkittävästi heikkotehoisempia kuin muiden tallien autot, Chapmanin ja Cooperin autot olivat ajettavuudeltaan huomattavasti parempia. Lotukset kuljettajanaan Jim Clark voittivatkin monia kilpailuja 1960-luvulla. ==F1-tulokset== Vuosi Talli Valmistaja Moottori 1 2 3 4 5 6 7 8 Sijoitus Pisteet Vandervell Products Ltd. Vanwall Vanwall S4 ARG MON 500 BEL FRA DNS GBR GER ITA - 0 ==Kunnianosoitukset== Colin Chapman on kunniajäsengalleriassa International Motorsports Hall of Famessa (vuosi 1994) ja Motorsports Hall of Fame of Americassa (vuosi 1997). ==Yksityiselämä== Chapman ja hänen Hazel-vaimonsa menivät naimisiin vuonna 1954 (he olivat tapailleet toisiansa jo vuodesta 1944 lähtien), jonka kanssa hän perusti ja johti Lotus-autokonserninsa yrityksiä ja joiden johtotehtävissä Hazel jatkoi miehensä kuoleman jälkeen ollen tämän ohella merkittävä tekijä yrityksen julkisuuskuvalle. ==Lähteet== == Aiheesta muualla == Luokka:Brittiläiset Formula 1 -kuljettajat Luokka:Brittiläiset insinöörit Luokka:Formula 1 -kuljettajat, jotka eivät koskaan osallistuneet lähtöön Luokka:Autonsuunnittelijat Luokka:Vuonna 1928 syntyneet Luokka:Vuonna 1982 kuolleet
Äteritsiputeritsipuolilautatsijänkä

Äteritsiputeritsipuolilautatsijänkä on suo Savukoskella Lapin maakunnassa. Se sijaitsee Ylikemissä, Värriöjoen ja Kemijoen välisellä kannaksella. Äteritsiputeritsipuolilautatsijängän nimessä on 35 kirjainta, joten se on pisin suomenkielinen paikannimi. Suomen seuraavaksi pisin suomenkielinen paikannimi on Vanhainpiikainmarkkinaplassi Ikaalisissa. Useat pisimmistä paikannimistä ovat Pohjois-Suomessa mutta joitakin myös eteläisemmässä Suomessa. Nimen merkitys ei ole ilmeinen, mutta se on aito paikannimi, jonka kartantekijöille vahvisti Värriöjoen varrella asunut Albert Ikäheimo. Erään arvion mukaan nimi viittaisi puolisen eli lounaan syömiseen, mutta todennäköisemmin se ei varsinaisesti tarkoittaisi mitään vaan olisi merkityksetön hokema tai huumorimielessä tehty kehitelmä. Pirjo Vuotovesi arvioi pro gradu -työssään, että nimen olisivat antaneet rajavartijat sillä perusteella, että kaikilla paikoilla on oltava erisnimi. Kuitenkin Vuotovesi listaa nimen alkuosan myös yhdeksi mahdollisista "lappalaisperäisistä" nimielementeistä.Valtonen 2023, s. 400-401. Saamelaiskielten tutkija Taarna Valtonen pitääkin perustellumpana nimen saamelaista alkuperää koska se täyttää kaikki substraattinimen tuntomerkit ja päättelee sen siksi perustuvan alueella aiemmin puhutun keminsaamen kielen paikalliseen varianttiin.Valtonen 2023, s. 401-403. Tätä tukevat myös alueella esiintyvät muut alkuperältään saamelaiset paikannimet.Valtonen 2023, s. 403-406. Muihin samoja elementtejä sisältäviin paikannimiin vertailemalla Valtonen esittää nimelle saamelaiskieliin perustuvan rekonstruktion: jänkä Pohjois-Suomen murteissa vakiintuneena maastosanana tunnetusti tarkoittaa suota, lauttanen (myös esim. nimessä Kakslauttanen) tarkoittaa yhden tolpan varaan rakennettua säilytyslavaa, ripustustelinettä tai pientä aittaa.Valtonen 2023, s. 408-409. Nimen alkuosan kolmelle elementille: Äteri=tsi|puteri=tsi|puoli Valtonen esittää tulkinnaksi saamelaisen patronyyminimen: /*adderidži pjedaridži puoꞷeli/ eli Adderin pojan Pjedarin poika Puavali. Näin nimen merkitykseksi saadaan: ’Adderisen Pjotorisen Puavalin Lauttasjänkä’ Valtonen 2023, s. 410-415. == Äteritsiputeritsipuolilautatsi-baari == Naapurikunnassa Sallassa toimi Äteritsiputeritsipuolilautatsi-baari, jolla oli pisin suomenkielinen yrityksen nimi. Yrittäjä päätti nimetä baarin jängän mukaan sen jälkeen, kun useita tavallisempia nimiehdotuksia oli patentti- ja rekisterihallituksessa hylätty jo käytössä olevina. Puhelimeen yrityksessä vastattiin: Äteritsi-baari. Vuonna 1980 avattu kahvila-ravintola lopetti toimintansa huhtikuussa 2006. ==Lähteet== * Valtonen, Taarna: "Äteritsiputeritsipuolilautatsijänkä". Suomen pisimmän paikannimen etymologiaehdotus. Teoksessa: ===Viitteet=== Luokka:Savukosken luonto Luokka:Ravintolat Suomessa Luokka:Suomenkieliset paikannimet Luokka:Suomen suot
Kudos

Kudos muodostuu vierekkäisistä, samalla tavoin toimivista soluista ja soluväliaineesta. Näiden perusteella kudokset luokitellaan usein neljään päätyyppiin: epiteelikudos, tukikudos, hermokudos ja lihaskudos. Monesti veri ja imuneste katsotaan omiksi ryhmikseen, joiden erikoispiirre on että soluväliaine on nestemäistä. Yhteen liittyneet kudokset muodostavat elimiä. Kudoksia tutkii kudosoppi eli histologia.Nienstedt ym. 2009, s. 53. ==Kudosten päätyypit== Epiteelikudosta esiintyy elimistön vapailla pinnoilla, ihossa ja limakalvoissa sekä rauhasina syvällä elimistön sisällä. Epiteelikudoksessa on runsaasti soluja mutta vain vähän soluväliainetta eikä lainkaan verisuonia.Nienstedt ym. 2009, s. 52–53. Tukikudosta ovat sidekudos, rasvakudos, luukudos ja rustokudos. Tukikudokset muodostavat tukirakenteita eri elimille. Tukikudoksessa on runsaasti soluväliainetta kuten säikeitä.Nienstedt ym. 2009, s. 52, 57. Hermokudoksessa on varsinaisia hermosoluja ja niiden tukisoluja eli gliasoluja. Hermokudos välittää viestejä hermoimpulsseina hermosolusta toiseen.Nienstedt ym. 2009, s. 52, 64. Lihaskudos muodostaa lihakset. Sille on ominaista supistumiskyky, ja soluväliainetta siinä on vain vähän. Poikkijuovainen lihaskudos muodostaa luissa kiinni olevia ja tahdonalaisesti säädeltäviä lihaksia. Sileää lihaskudosta esiintyy muun muassa sisäelinten seinämissä, ja sydänlihasta esiintyy sydämessä.Nienstedt ym. 2009, s. 52, 76. == Muodostuminen == Eri kudosten solut erilaistuvat sikiön kehityksessä alkiorakkulan sisäsolumassan erilaistumattomista soluista. Hermokudos ja epiteelikudos ovat pääasiassa peräisin ektodermistä, tukikudos ja lihaskudos mesodermistä. Osa epiteelikudoksesta, kuten suolen ja hengitysteiden pintakerros, on peräisin endodermistä. ==Paraneminen== Vaurioitunut kudos kykenee parantumaan uudistumalla eli regeneroitumalla. Vauriokohtaan voi myös kasvaa sidekudoksinen arpi. Kudosta kohdanneen vaurion jälkeen kudoksissa olevat kantasolut voivat aktivoitua tuottamaan uutta kudosta vaurioituneen tilalle. Nopeimmin uusiutuu sidekudos, sillä se on kudoksista vähiten erikoistunut. Myös epiteelikudos ja luukudos paranevat melko nopeasti. Huonoimmin paranevat poikkijuovainen lihaskudos, hermokudos ja rustokudos.Nienstedt ym. 2009, s. 88–91. ==Lähteet== * ===Viitteet=== == Aiheesta muualla == Luokka:Histologia Luokka:Seulonnan keskeiset artikkelit
And the Glass Handed Kites

And the Glass Handed Kites on tanskalaisyhtye Mewin syyskuussa 2005 julkaisema neljäs albumi. Yhtyeen edellisen albumin Frengersin nostaessa yhtyeen suosioon, odotettiin And the Glass Handed Kitesilta paljon. Se onkin lunastanut odotuksia, vaikka tyyliltään albumi poikkeaakin hieman Frengersistä. Sitä on vaikea kategorisoida mihinkään tiettyyn musiikkityyliin, sillä siinä on vivahteita sekä popmusiikista että progressiivisesta rockista. And the Glass Handed Kites on kuin yhtä suurta kappaletta, sillä raitojen vaihtumiset ovat häivytetty tehokkaasti. Albumin voi tavallaan jakaa kahteen eri puoliskoon, sillä ensimmäiset seitsemän kappaletta ovat popimpaa sisältäen mm. hitit "Apocalypso", "Special" ja "Zookeeper's Boy". Jälkimmäinen puolisko taas on rauhallisempaa ja hieman kokeellisempaa musiikkia. == Kappaleet == #"Circuitry Of The Wolf" - 2:45 #"Chinaberry Tree" - 3:33 #"Why Are You Looking Grave?" 3:50 #"Fox Cub" 1:15 #"Apocalypso" - 4:46 #"Special" - 3:12 #"The Zookeeper's Boy" - 4:43 #"A Dark Design" - 3:29 #"Saviours Of Jazz Ballet (Fear Me, December)" - 3:18 #"An Envoy To The Open Fields" - 3:40 #"Small Ambulance" - 1:05 #"The Seething Rain Weeps For You (Uda Pruda)" - 4:18 #"White Lips Kissed" - 6:45 #"Louise Louisa" - 7:20 ==Singlet== Kansikuva Singlen tiedot Kansikuva Singlen tiedot "Apocalypso" *Julkaistu: 18. heinäkuuta 2005 7" vinyylinä *Kappaleet: 7" vinyyli #"Apocalypso" #"Drown" "Special" *Julkaistu: 19. syyskuuta 2005 7" vinyylinä (kaksi eri versiota) ja CD:nä *Kappaleet: CDS #Special (Radio Mix) - 3:22 #Animals of Many Kinds - 4:16 #Apocalypso (Live) - 4:46 #Special (Video) 7" vinyylit #Special (Radio Mix) #Killer #Special (Radio Mix) #Like Chaser "Why Are You Looking Grave?" *Julkaistu: 6. helmikuuta 2006 CD:nä (kaksi eri versiota) ja 7" vinyylinä *Kappaleet: CDS #"Why Are You Looking Grave?" (Radioversio) - 2:55 #"Forever and Ever" - 4:21 7" vinyyli #"Why Are You Looking Grave?" - 4:03 #"In Time Do You Forget" (Daydream) - 3:07 "The Zookeeper's Boy" *Julkaistu: 17. huhtikuuta 2006 CD:nä ja 10" vinyylinä *Kappaleet: CDS #The Zookeeper's Boy (Radioversio) - 3:36 #A Dark Design (Red-versio) - 3:18 #Chinaberry Tree (Red-versio) - 3:30 #The Zookeeper's Boy (Video) - 3:36 10" vinyyli #The Zookeeper's Boy - 4:47 #Medley Of Saliva, Mica & Panda (Live) - 4:36 #Safe As Houses - 2:58 == Arvostelut == * Desibeli.net: * Soundi: == Lähteet == Luokka:Vuoden 2005 albumit Luokka:Konseptialbumit Luokka:Mew’n albumit
Charas

Charas on intialaista, käsinvalmistettua hasista. Sitä kasvatetaan runsaasti Himalajalla ja se on paikallisille merkittävä tulolähde. ==Historia== Charas on kauan ollut tärkeä osa intialaista kulttuuria ja on yhdistetty tiiviisti hindujumala Shivaan. Charasia on käytetty tuhansia vuosia ja onpa sitä myyty valtionkin kaupoissa (oopiumin muassa) Britti-imperiumin aikaan. Se oli yhtä suuri osa intialaisten arkea kuin chai tai chapati. Huolimatta charasin pitkistä kulttuurijuurista, se julistettiin lainvastaiseksi 1980-luvulla, mikä aiheutti vastarintaa. Vielä enemmän vastarintaa kohtasi 10 vuoden vankilatuomiolla uhkaava laki. Nämä lait ovat nykyään löyhempiä, mutta Intian poliisit hyödyntävät yhä toisinaan vankilatuomiouhkaa ja kiristävät polttamisesta kiinnijääneitä. Charas selvisi lainsäädännön aiheuttamasta romahtamispisteestä ja on yhä suosittu nautinto, etenkin Intian sadhujen keskuudessa. Kenties suosituin tapa nauttia charasia on polttaa sitä chillumissa, josta poltettaessa saatetaan suorittaa erinäisiä rituaaleja. Intian valtio jopa toimittaa sadhuille tonnin charasia pyhien miesten juhlaa (Kumbh melaa) varten. Nykyään otollisin paikka charasista nauttiville reissaajille on Manali ja sitä ympäröivässä Pohjois-Intian vuoristossa sijaitseva Himachal Pradesh. Ammattimaiset huumekauppiaat kuten Henry de Monfreid salakuljettivat aiemmin charasia laittomasti maasta ja yhä monet reissaajat tekevät samoin polttaakseen ja myydäkseen sitä lännessä. ==Paikallinen viljely== Laadukkain intialainen charas tulee vuoristosta. Täten alue on reissaajien ja salakuljettajien jatkuvassa suosiossa. Paras charas on valmistettu korkealla poliisin ulottumattomissa ja sitä kutsutaan 'creamiksi' (=kerma). Korkeassa ympäristössä kasvatettu hamppu on tunnetusti vaikutukseltaan erityisen voimakasta. Korkealla ultraviolettisäteily on vahva ja sille altistunut hamppu tuottaa huomattavasti enemmän THC:ta (tetrahydrokannabinoli, kasvin pääasiallinen psykoaktiivinen ainesosa). THC:ta on ehdotettu käytettäväksi lyhytaaltoista ultraviolettivaloa vastaan. Charasia valmistetaan hieromalla hampun kukkaa käsien välissä ja on pitkäjännitteisyyttä vaativaa työtä. Hartsi tarttuu hierojan kämmeniin ja yhden työpäivän aikana valmistuu 8-9 grammaa charasia. Mitä nopeammin charas valmistetaan sitä huonolaatuisempaa siitä tulee. Täten aidon kerman valmistus edellyttää hidasta työtä, joka suo hyvin vähän tuotetta. Charasin perinteistä valmistustapaa uhkaa kaupallistuminen sekä kotimaisilla että ulkomaisilla markkinoilla. ==Vaikutukset== Charasia poltetaan yleensä chillumista, ja vaikutukset voivat (tupakkaan sekoittamisesta huolimatta) olla hyvin vahvat, toisinaan jopa psykedeeliset. Charas on länsimaista hasista huomattavasti puhtaampaa, vaikkakin kokeneen charasinpolttajan chilussa voi palaa 10 grammaa päivää kohden. Tämän verran charasia maksaa viidestä kymmeneen dollaria, aineen laadusta riippuen. Kerma, joka on tasokkaampaa, maksaa Intiassa kahdestakymmenestä kolmeenkymmeneen dollaria. Toisinaan ostajaa yritetään petkuttaa kengänkiillokkeella tai lannalla. Luokka:Intialainen kulttuuri Luokka:Kannabisvalmisteet Luokka:Kannabis Intiassa
Sagaredžon piirikunta

Sagaredžon piirikunta () on piirikunta Kakhetin hallintoalueella Georgian itäosassa. Piirikunnassa on noin 51 761 asukasta (2014) ja sen pinta-ala on 1 491 neliökilometriä. Sen keskus on Sagaredžon kaupunki. Piirikunta sijaitsee Kakhetin länsiosassa Tbilisin lähistöllä. Se rajautuu idässä Gurdžaanin ja Sighnaghin, pohjoisessa Telavin, Akhmetan ja Tianetin ja lännessä Gardabanin piirikuntiin sekä etelässä Azerbaidžaniin. Iori-joki ja Tbilisin ja Dedoplistsqaron välinen rautatie kulkevat maakunnan halki.Geographic, historical and economical review of Sagarejo municipality Sagaredžon kaupungissa asukkaita on yli 12 000.Community Se sijaitsee 500–700 metrin korkeudella merenpinnasta Tvaltkhevi-joen rannalla. Kaupungin vanha nimi oli Tvali ("silmä"). Koska se kuului ympäröivien kylien kanssa Davit Garedžan luostarin maihin, se sai 1700-luvun lopussa nykyisen nimensä, joka tarkoittaa "Garedža[n alue]". Piirikunnan alueella on useita nähtävyyksiä. Ninotsmindan katedraali perustettiin 400-luvulla ja se oli keskiajalla merkittävä kulttuurikeskus. Davit Garedžan luostari vuorostaan sijaitsee Azerbaidžanin rajalla. Se perustettiin 500-luvun alkupuolella ja toimi Georgian hengellisenä keskuksena useita vuosisatoja. Kolmas merkittävä kohde on Udžarman linnoitus, joka oli 300–700-luvuilla Georgian toinen pääkaupunki ja kilpailee merkittävyydessään Mtskhetan kanssa. Lisäksi piirikunnan alueella sijaitsevat esimerkiksi Botšorman ja Tšailurin linnoitukset.Kakheti Region: The Sagarejo Municipality Sagaredžon kaupungissa on paikallishistorian museo ja Patardzeulin kylässä Giorgi Leonidzen talomuseo.Georgian Museums: Kakheti == Lähteet == == Aiheesta muualla == * Sagaredžon internetsivut Luokka:Georgian piirikunnat
Terdžola

pienoiskuva|Terjola urheilu palatsi. Terdžola () on kaupunki Terdžolan piirikunnassa Imeretin hallintoalueella Georgian länsiosassa. Se sijaitsee Imeretin alangolla Tškhara-joen oikealla rannalla, Tbilisin ja Kutaisin välisellä tiellä 190 kilometriä Tbilisistä ja 14 kilometriä Zestaponista luoteeseen. Kaupungin väkiluku on noin 4 644 (2014). Terdžola mainitaan ensimmäisen kerran 1600-luvun lähteissä. Kaupunginoikeudet se sai vuonna 1983. Terdžolan kaupungin ympäristössä on useita historiallisia ja kulttuurisia muistomerkkejä, kuten Skanden linnoitus, Gognin linnoituksen ja kirkon rauniot sekä Tškhaltin kirkkokompleksi, jonka arvoesineitä on näytteillä museoissa ympäri Georgiaa. == Lähteet == Luokka:Georgian kaupungit Luokka:Imereti
Hyadit (tähtijoukko)

Hyadit (kr. Υάδες, Hyades) on tunnettu avoin tähtijoukko Härän tähdistössä, tunnetuin Plejadien jälkeen. Hyadit on läheisin avoin tähtijoukko Auringon lähellä. Hyadeja lähempänä on tähtivirta Otavan ryhmä. Hyadien keskiosa sijaitsee 151 valovuoden päässä tähtijoukkoon kuulumattoman Aldebaranin lähellä taivaanpallolla. Hyadeissa on noin 300 tähteä, joista suurin osa ei näy paljain silmin. Tähtien valtaosa kuuluu pääsarjaan, jättiläistähtiä on vähänKarttunen et al, s. 476.. Hyadeita on legendan mukaan viisi, mutta paljain silminkin näkyy 15 ja kiikareilla tusinoittain. Yli 130 on kirkkaampia kuin magnitudi 9 joten pimeissä olosuhteissa ne näkee kiikareilla. Tunnettu nuori muuttuva tähti T Tauri kuuluu Hyadeihin. == Hyadien tähtiä == Tunnus Flamsteedin numero Bayerin nimi näennäinen kirkkaus etäisyys valovuosina. θ² 78 Theta-2 Tauri 3,40 153 ε Epsilon Tauri 3,53 155 γ 54 Gamma Tauri 3,63 154 δ¹ 61 Delta-1 Tauri 3,77 153 θ¹ 77 Theta-1 Tauri 3,84 153 κ¹ 65 Kappa-1 Tauri 4,21 148 c¹ 90 90 Tauri 4,27 υ 69 Ypsilon Tauri 4,28 155 δ³ 68 Delta-3 Tauri 4,30 148 ι 102 Iota Tauri 4,62 163 ρ 86 Rho Tauri 4,65 152 σ² 92 Sigma-2 Tauri 4,67 155 δ² 64 Delta-2 Tauri 4,80 146 b 79 79 Tauri 5,02 σ¹ 91 Sigma-1 Tauri 5,08 155 κ² 67 Kappa-2 Tauri 5,27 148 h 57 57 Tauri 5,58 == Lähteet == * ===Viitteet=== == Aiheesta muualla == Luokka:Avoimet tähtijoukot Luokka:Seulonnan keskeiset artikkelit
Freestylehiihdon maailmanmestaruuskilpailut

Freestylen maailmanmestaruuskilpailut ovat kansainvälisen hiihtoliiton järjestämät kilpailut, joissa kilpaillaan joka toinen vuosi freestylehiihdon maailmanmestaruuksista. Kisoja on järjestetty vuodesta 1986, jolloin kisat pidettiin Tignesissä, Ranskassa. Tällöin kilpailtiin kumparelaskussa, hypyissä, baletissa ja yhdistetyssä. Yhteensä maailmanmestaruuskisat on pidetty 17 kertaa. Kilpailumaina ovat olleet Ranska (2 kertaa), Kanada, Saksa, Yhdysvallat (3 kertaa), Itävalta (2 kertaa), Japani (2 kertaa), Sveitsi, Suomi, Italia, Norja ja Espanja. Suomessa kisat järjestettiin Kuusamon Rukalla keväällä 2005. Tällöin ensimmäistä kertaa oli MM-kisojen ohjelmistossa 5 lajia, jotka olivat kumpareet, hypyt, half pipe, ski cross ja parikumpareet. Rukalla Suomen ainoan mitalin saavutti Sami Mustonen sijoittumalla parikumpareissa toiseksi. Nykyisin MM-kisojen ohjelmassa on 6 lajia, jotka ovat; kumparelasku, parikumparelasku, hypyt, half-pipe, slopestyle, skicross. Vuodesta 2015 alkaen freestylehiihdon ja lumilautailun MM-kilpailut on käyty yhtä aikaa samassa paikassa. Ensimmäinen suomalainen MM-kisamitalisti on Martti Kellokumpu, joka voitti kumpareissa pronssia Tignesissä 1986. Muita menestyneitä suomalaisia MM-kisamitalisteja ovat kaksinkertainen maailmanmestari Mikko Ronkainen, Janne Lahtela, Lauri Lassila, Sami Mustonen, Tapio Luusua ja Jouni Pellinen. Vuoden 1999 Sveitsin MM-kisoissa suomalaiset ottivat kolmoisvoiton miesten kumparelaskussa järjestyksessä Lahtela, Lassila ja Mustonen. Kaiken kaikkiaan Suomi on saavuttanut 3 kultaa, 5 hopeaa, 4 pronssia maailmanmestaruuskisoissa. Menestynein maa maailmanmestaruuskisoissa on Kanada. == Kilpailut == * 1986: Tignes * 1989: Oberjoch * 1991: Lake Placid * 1993: Altenmarkt im Pongau * 1995: La Clusaz * 1997: Nagano * 1999: Hasliberg * 2001: Whistler * 2003: Deer Valley * 2005: Ruka * 2007: Madonna di Campiglio * 2009: Inawashiro * 2011: Deer Valley * 2013: Voss * 2015: Kreischberg * 2017: Sierra Nevada * 2019: Park City/Deer Valley * 2021: ~~Zhangjiakou~~ Siirrettiin Idreen, Almatyyn ja Aspeniin. * 2023: Bakuriani ==Aiheesta muualla== * fis-ski.com *
Hiilisäkki

Hiilisäkki on Etelän ristin tähtikuviossa oleva tunnettu pimeä sumu, joka erottuu paljain silmin Linnunradan tähtitihentymiä vasten. Hiilisäkki on niin etelässä taivaanpallolla, ettei se näy Suomessa. Hiilisäkin etäisyys on noin 600 valovuotta. Sen havaitsi ensimmäisenä tiettävästi Vicente Yáñez Pinzón. Hiilisäkki peittää 5 × 7 astetta taivaasta. Hiilisäkki ei ole täysin pimeä, sillä se heijastaa 10 prosenttia saamastaan valosta takaisin. == Lähteet == == Aiheesta muualla == * * * * * * * * Luokka:Pimeät sumut
Hevosenpääsumu

Hevosenpääsumu on Orionin tähdistössä oleva pimeän sumun osa. Tämä sumu tunnetaan myös nimillä Barnard 33 ja LDN 1630. Hevosenpääsumu tunnistettiin Harvardissa vuonna 1888. Sumun taustalla on punertavaa vetykaasua. Sumussa näkyy vasta muodostuvia tähtiä oransseina täplinä. ==Aiheesta muualla== * The Horsehead Nebula @ The Electronic Sky * Hubble Observes the Horsehead Nebula Luokka:Linnunrata Luokka:Pimeät sumut
Janne Saarinen

Janne Johannes Saarinen (s. 28. helmikuuta 1977 Espoo) on entinen suomalainen jalkapalloilija. Hän oli pelipaikaltaan vasen laitapuolustaja tai keskikenttäpelaaja. == Pelaajaura == Lahjakkaana tunnettu Saarinen on Helsingin Jalkapalloklubin kasvatteja, ja hän nousikin seuran edustusmiehistöön vuonna 1993 vain 16-vuotiaana. Läpimurtokausi hänellä kuitenkin oli vuonna 1996. Tämän jälkeen hän siirtyi HJK:sta ruotsalaiseen IFK Göteborgiin. Loukkaantumiset kuitenkin pilasivat ajan Göteborgissa ja hän pääsi pelaamaan vain kolmessa ottelussa. Saarisen kolmivuotisen IFK-sopimuksen viimeistä kautta ei tullut ja näin Saarinen siirtyi takaisin HJK:hon vuonna 1999. Paluukausi oli kuitenkin pettymys. Saarinen oli jälleen loukkaantuneena ja seurakin menetti mestaruuden viimeisessä ottelussa. Seuraavaa kautta varten Saarinen harjoitteli kovaa. Pieni šokki oli kuitenkin taas edessä. Valmentaja Jyrki Heliskoski päätti siirtää hyökkäävänä pelaajana tunnetun Saarisen laitapuolustajaksi. Se hämmästytti Saarista, mutta paikka kuitenkin sopi hänelle ja Saarinen nousi maajoukkueeseenkin asti. Hyvin menneen kauden 2000 jälkeen Saarinen päätti siirtyä norjalaiseen Rosenborgiin. Tätä ennen hän oli kuitenkin ratkaissut Suomen Cupin voiton HJK:lle vapaapotkumaalillaan. Rosenborgissa Saarinen pääsi mm. pelaamaan Mestarien liigassa ja samalla hän vakiinnutti myös paikkansa maajoukkueen vasempana puolustajana. Vuonna 2003 Saarinen siirtyi Rosenborgista Bundesliigan 1860 Müncheniin. Asiat eivät kuitenkaan menneet hyvin. Seura putosi liigasta pois eikä Saarisen omatkaan esitykset häikäisseet. Näin hän siirtyi pois Saksasta tanskalaiseen FC Kööpenhaminaan. Tammikuussa 2006 Saarinen purki sopimuksensa Kööpenhaminan kanssa ja teki sopimuksen Veikkausliigaan nousseen FC Hongan kanssa kaudesta 2006. Syyksi sopimukseen Hongan kanssa Saarinen ilmoitti halun pelata puolustajan sijasta hyökkäävämmässä roolissa. Saarinen oli hankkimassa Hongalle sen ensimmäistä mitalia miesten tasolla, kun joukkue hävisi Tampere Unitedille Suomen Cupin finaalin 11. marraskuuta 2007. Saarinen tasoitti ottelun jatkoajalla vapaapotkumaalilla, mutta epäonnistui rangaistuspotkukilpailussa.http://www.palloliitto.fi/viestinta/?num=102431 Kaudeksi 2008 Saarinen siirtyi Ruotsiin BK Häckeniin. Häckenistä hän palasi kotimaahan ja edusti kaudella 2010 HJK:ta. Kaudella 2011 hän ei enää pelaa, sillä kipinää ei löytynyt.Maajoukkuejyrä Janne Saarinen lopettaa , Hs.fi/Urheilu ==Meriitit== * Veikkausliigan herrasmiespelaaja 2006 * Kolme Norjan mestaruutta Rosenborgissa * Tanskan mestaruus FC Kööpenhaminan riveissä * Kaksi pohjoismaisen Royal Leaguen voittoa * Mestarien liigassa 15 ottelua * 42 A-maaottelua * Kaksi Suomen cupin voittoa * Suomen mestaruus 2010 == Lähteet == *Janne Saarinen ripusti nappulakengät naulaan, Palloliitto == Aiheesta muualla == * Pelaajakortti Veikkausliigan sivuilla Luokka:Suomalaiset jalkapalloilijat Luokka:Vuonna 1977 syntyneet Luokka:Elävät henkilöt